
Drámajáték a gyakorlatban

A drámajátékot, mint hatékony nevelési módszert vizsgáltam kisiskolás gyermekek körében. A drámapedagógia és ezen belül a drámajáték módszere nagy figyelmet szentel a személyiségre, és ezáltal a résztvevők könnyebben megismerik a körülöttük lévő tárgyi világot, a belső világukat és a szociális közeget is könnyebben felfedezik.
A kutatásom során három fő kutatási kérdéskörre kerestem a választ elsősorban szakirodalmak feldolgozásával illetve interjúk készítésével valamint egy működő színjátszó csoport többszöri alkalommal történő megfigyelésével.
Hogyan hat és hogyan érdemes alkalmazni a drámajátékot, hogy fejlesztőhatású legyen a gyermekek számára? Valóban stressz oldó hatása van-e a drámajátéknak? Hogyan hat a drámajáték a gyermekek szociális tevékenységeire?
Számomra a vizsgálataim során egyértelművé vált, hogy a dámajátéknak nagyon fontos szerepe van az oktatási – nevelési folyamatban. A megfigyeléseim során tapasztaltam, hogy a gyermekek könnyebben megnyilvánulnak, könnyebben kommunikálnak, oldódik a feszültségük és pozitív változás figyelhető meg a szociális tevékenységeikben is. Ebben a drámapedagógus Komáromi Sándorral illetve a gyermekekkel készített interjúk is megerősítettek. 



